Lav et referat af nedenstående tekst:

Tekst:
I den milde ende giver folk udtryk for, at Elias Høgsted Nielsen fra 'Danmark har talent' overhovedet ikke kan synge, men det er langt fra det værste, som den talentfulde dreng må lægge øre til. - Specielt voksne skriver rigtig meget grimt, fortæller Thomas Høgsted Nielsen, der er far til Elias i 'Go' morgen Danmark'. - De skriver, at jeg er homo, og at det er ufortjent, at jeg gik til finalen og sådan noget, fortæller Elias Høgsted Nielsen. Elias Høgsted Nielsen blev landskendt, da han var med i TV 2-programmet 'Danmark har Talent', hvor også hans storebror Emil optrådte sammen med Elias. Efterfølgende har de to brødre fra Hjallerup udgivet sangen "Tænker du på mig". De to brødre har haft travlt med at optræde over hele landet. Til sommer vil de desuden turnere rundt med Rasmus Nøhr og Zididada. Meget hård tone Og når man har en smule succes, kan tonen ofte blive hård. Det fortæller Anna Bjerre, der er psykolog og direktør i girltalk.dk, som er et forum for unge piger. - Mange modtager grove kommentarer på Facebook, og tonen er meget hård. Især her i jantelovsdanmark, hvor man ofte bliver sablet ned, hvis man stikker næsen for langt frem, siger Anna Bjerre. Anna Bjerre fortæller, at tonen helt klart er blevet værre, efter de sociale medier er kommet til. Sidder man bag sin skærm, bliver ens såkaldte spejlneuroner ikke aktiveret. - Det betyder, at hvis du ser én, der bliver ked af det i den virkelige verden, vil du automatisk spejle personen og selv blive ked af det. På de sociale medier ser vi derimod ikke, hvad vores hårde ord gør ved andre, siger Anna Bjerre. Emil og Elias' far er overrasket over, hvad voksne tillader sig at sende af sted, når de sidder bag skærmen. - Det er vildt, hvor meget folk nogle gange giver los, selvom det er til drenge på 10 og 12 år, siger Thomas Høgsted Nielsen. Underholdningsredaktør på TV 2, Thomas Richardt Strøbech, erkender, at de medvirkende kan risikere at møde negative kommentarer, men at der bliver gjort meget for at imødekomme problematikken. - At tale ordentligt til hinanden i både det offentlige rum og på sociale medier er et meget vigtigt og relevant emne lige nu. Det er som om, at det er blevet for let at lade være, siger Thomas Richardt Strøbech og fortsætter: - På vores sociale medier gør vi meget ud af holde øje med og sikre den gode tone, men vi forbereder også deltagerne på, at det desværre ikke altid er tilfældet, at de udelukkende vil møde positive henvendelser og kommentarer, siger Thomas Richardt Strøbech og fortsætter: - Heldigvis er vores erfaring, at de fleste får langt mere godt med på vejen end skidt, men det er til stadighed, et område vi har fokus på. Hjemme hos Elias og Emil Høgsted Nielsen, forsøger drengenes far at klæde dem på i forhold til de voldsomme kommentarer. - Vi taler om, hvorfor mon folk skriver, det de skriver, og hvorfor nogen har behov for at skrive 'du er bøsse' til en dreng på 10 år. Jeg har den holdning, at man skal tale om det. Selvfølgelig ikke hver gang, for ellers kan man jo ikke lave andet, forklarer Thomas Høgsted Nielsen. TV2 Nord lavede mandag et indslag om brødrene fra Hjallerup og deres nye sang. Det kan ses her:

Referat:
- Det er vildt, hvor meget folk nogle gange giver los, selvom det er til drenge på 10 og 12 år, siger drengenes far.